Wys jou mooiste foto van vallei | Netwerk24
Wys jou mooiste foto van vallei
Die Drakenstein-munisipaliteit het die Erfenis-fotografiekompetisie in Augustus/September 2017 begin om Erfenisdag te vier, die Drakenstein-gemeenskap van sy erfenis bewus te maak en om inwoners – jonk en oud – die geleentheid te gee om visueel te kan illustreer wat hulle onder erfenis verstaan.
Die 2018 Erfenis-fotografiekompetisie se tema is: “Geskiedenis en tuisdorptrots.”
Dié kompetisie moedig inwoners aan om ’n bietjie te gaan stilstaan, om hulle te kyk en ’n erfenisplek, -gebou en/of
-monument wat herinneringe aan geskiedenis en tuisdorptrots bring, te oordink en vas te lê.
Om die spreekwoordelike “pouseknoppie” op ’n tydperk te druk deur ’n foto te neem, laat ’n mens toe om met nuwe oë na die wêreld te kyk en die geskiedenis, wat ’n mens so maklik kan vergeet, waar te neem.
Foto’s het die vermoë om stories van mense, plekke, ervarings en oomblikke in tyd te vertel.
Die 2018 Erfenis-fotografiekompetisie se besonderhede is op die webtuiste www.drakenstein.gov.za, sowel as by munisipale geboue beskikbaar.
Vanjaar se prysuitdeling-plegtigheid word op 6 September by die Wellington-museum gehou.
Die foto’s sal van 6 tot 30 September by dié museum uitgestal word.
. Eerste prys: Ben Heydenrych – Paarl Primêre Seunskool
. Tweede prys: Heinrich Lategan – Laerskool Drakenstein
. Derde prys: Lee Williams – Wellington Voorbereidingskool en Quade Small – Hugenote Primêre Skool
. Eerste prys: Daniël Heydenrych – Hoër Jongenskool Paarl
. Tweede prys: Annecke Davis – New Orleans Sekondêre Skool
. Derde prys: Yashika Govender – New Orleans Sekondêre Skool
. Eerste prys: Gail Basson
. Tweede prys: Justin Abrahams
. Derde prys: Valerie Hamann
Die Drakenstein-munisipaliteit moedig inwoners aan om kreatiwiteit aan die dag te lê en foto’s van hul interpretasie van tuisdorptrots te neem en vir die kompetisie in te skryf.